สวัสดีเพื่อนๆนักรีวิวร้านอาหาร ชาวWongnai.comทุกคนครับ พบกับ Captain Ton พากินพาเที่ยวกันอีกแล้ว สามารถติดตามรีวิวต่างๆของผมได้ที่ http://www.facebook.com/CaptainTonEatTravel และ IG ค้นหา Captain_Ton ได้เลยครับ มาติดตามความอร่อยกับผมกันเยอะๆนะครับ  

วันนี้ผมพาทุกท่านมาทานอาหารไทยกัน แต่จะเป็นอาหารไทยธรรมดาๆไม่ได้ 
ต้องเป็นร้านที่มีชื่อเสียงและได้รับการยอมรับมาอย่างยาวนาน กับร้านครัวแม่ศรีเรือนครับ

มาตอนบ่ายๆแล้วคนเลยโล่งไปเยอะ เมื่อกี้เห็นมีแต่คนขับรถออกไปเยอะเลย หาที่จอดได้ง่ายหน่อย
บรรยากาศภายในร้าน มีทั้งแบบ Outdoor โล่งๆ ฟังเสียงน้ำตกเพลินๆ น่านั่งนานๆจริงๆเลย

ร้านนี้มีชื่อเสียงมายาวนานเรื่องก๋วยเตี๋ยวไก่ที่ใครๆต่างก็ติดใจ มีโซนแยกต่างหากด้วย
เฉพาะก๋วยเตี๋ยวไก่อันขึ้นชื่อของทางร้านเท่านั้น
วันนี้ครอบครัวผมเลือกนั่งด้านในห้องแอร์ครับ บรรยากาศเย็นๆ ตอนคนโล่งๆ น่านั่งสุดๆ

มาถึงก็สั่งอาหารกันเลยครับ ในเมนูนอกจากก๋วยเตี๋ยวไก่แล้ว ยังมีอาหารไทย จีน และอีสานอีกด้วย
พูดง่ายๆคือ เมนูของที่นี่ เยอะกว่าบนห้างแน่นอนครับ ก็เพราะเป็นร้านใหญ่นี่นา
สั่งเมนูไปไม่นาน เหล่าเครื่องปรุงก็ถูกยกออกมาก่อน แต่ว่าเราไม่ได้สั่งก๋วยเตี๋ยวนะ 
เครื่องปรุงมาได้ไง แล้วจะเอามาปรุงอะไรล่ะนี่-*-

จานแรกเบสิคสไตล์อีสานด้วยส้มตำไทย มะละกอกรอบๆ ตำมารสชาติเปรี้ยวหวานเข้มข้น
อร่อยถูกใจกันทั้งบ้านเลยครับ
ออส่วนกระทะร้อน มาร้อนดังฉ่าๆเลย เสิร์ฟมาพร้อมกับน้ำจิ้มสูตรเด็ดของทางร้าน 
หอยนางรมตัวโต แป้งปรุงรสกรอบๆ ทานคู่กับน้ำจิ้มรสหวานเปรี้ยว เผ็ดเล็กน้อย อร่อยดีครับ
เมี่ยงตะไคร้ถูกยกออกมา ไหนล่ะเมี่ยง??? นี่มันยำตะไคร้ชัดๆ อ๋อมีใบชพลูและมะนาวมาด้วย
ทานได้สะดวกดียิ่งขึ้น แต่ปรุงรสตามสไตล์เราไม่ได้ ไม่ค่อยแซ่บโดนใจเท่าไหร่-*-

ยำถั่วพลูกรอบๆใส่กุ้งสดตัวโต ปลาหมึก หมูสับ ยำใส่กระทิและพริกเผา 
เพิ่มมะม่วงดิบอีกนิด ทานพร้อมกับไข่ต้ม จานนี้อร่อยครบเครื่องดีจริงๆ
ข้าวผัดปู ข้าวร่วนๆ ปรุงรสมากลมกล่อม ปูชิ้นใหญ่มาก สังเกตจากรูป แถมเยอะซะด้วย
คงแพงน่าดู แต่มื้อนี้ผมไม่ได้จ่ายครับ คุณพ่อจ่าย แต่จานนี้ไม่ปลื้มอย่างนึงคือ ขอพริกน้ำปลาไปเป็นชาติ 
กว่าจะมา เปลี่ยนพนักงานไปมา 2-3 คน เล่นเอาหงุดหงิดเหมือนกัน

ปลาช่อนลุยสวน ปลาช่อนตัวใหญ่ทอดกรอบทั้งตัว ราดด้วยน้ำยำสูตรน้ำพริกเผารสเปรี้ยวหวาน
ใส่ตะไคร้ และหอมแดง อร่อยดีนะ แต่เหมือนขาดอะไรไปบางอย่าง อ๋อมะม่วงไง ไหนมะม่วงอ่ะ ไม่เจอ-*-
ปลากระพงผัดฉ่า ปลากระพงทอดกรอบ นำไปผัดฉ่า ปรุงรสรสเค็มนำ หอมกลิ่นเครื่องเทศ
อร่อยจนต้องขอข้าวสักถ้วยนึง เพราะมันเค็มไปหน่อย อิอิ
ไส้กรอกอีสานหมู ไม่เจอหมู เจอแต่ข้าว แถมไม่เปรี้ยวเลย รสชาติจืดสนิท ไม่ 3 ผ่านจ๊ะ

เริ่มจะอิ่มกันแล้ว สั่งของหวานมาทานหน่อยดีกว่า เริ่มจากขนมครกของทางร้าน 
หวานมัน อร่อยดีนะ เสียอย่างเดียว เย็นสนิท!!!
แปะก๊วยในน้ำเชื่อม รสหวานกำลังดี หอมกลิ่นมะลิบางๆ แถมไม่ขมเลยสักนิด อร่อยดีครับ

ขนมเบื้องจิ๋ว เย็นสนิท แถมติดกันเป็นแพ ไส้อร่อย แต่แป้งก็เริ่มเหนียวแล้ว ไม่ผ่านอย่างรุนแรง
เต้าทึงเย็น หวานไปหน่อย เพราะมีเนื้อลำไยชิ้นโตที่หวานอยู่แล้ว แถมสาดน้ำลำไยลงไปอีก 
หวานหนักเลย ใครชอบหวานจัดๆคงชอบนะครับ แต่ผมว่าหวานไปอ่ะ
กล้วยหอมชุบแป้งทอดร้อนๆ หวานๆ โรยด้วยน้ำตาลไอซิ่ง อร่อยอีกละ ถึงจะหวานยังไง
แต่ขาดน้ำผึ้งราดลงไปอีกนิด ก็อร่อยกว่าอยู่ดี -*-

อิ่มตื้อแล้วครับ แต่การตบท้ายด้วยขนมหวานของที่นี่ค่อนข้างจะ"แย่"ไปนิด 
โดยรวมอาหารต่างๆอร่อยครับ แต่เรื่องพนักงานนี่ต้องปรับปรุงเลยทีเดียว 
การบริการไม่ได้หยาบคายอะไรหรอกนะครับ แต่ว่ามันจะช้าไปไหนแค่พริกน้ำปลาด้วยเดียว-*-
ร้านนี้เอาคะแนนไป 3/5 เท่านั้นนะครับ ปรับปรุงอีกนิดนึงแค่ 2 เรื่องนี้จะยอดเยี่ยมสุดๆไปเลย
ราคานั้นมื้อนี้เบ็ดเสร็จ 2000 กว่าบาท แต่คุณพ่อจ่ายครับ หาราคาที่แน่นอนไม่ได้ ต้องขออภัยด้วยนะครับ

ครั้งหน้าผม Captain Ton จะพาทุกท่านไปกิน ไปเที่ยว ที่ไหนกันอีก ติดตามได้ที่นี่ 
และ FB:CaptainTonEatTravel รวบรวมไว้ทั้งหมดที่นี่นะครับ